Publication: Magyar Közlöny
Issue: MK-2009-22 (Year: 2009, Number: 22)
Era: 2004-2010
Section: bírálta el, melyek szerint a kérdés burkolt alkotmánymódosításra vezetne. Az Alkotmánybíróság eddigi gyakorlatában akkor ítélte az alkotmánymódosítás tilalmába ütközõnek a népszavazásra bocsátandó kérdést, ha a kérdés tartalmából valamely új szabálynak az Alkotmányba való beépítésére keletkezett volna kötelezettsége az Országgyûlésnek [2/1993. (I. 22.) AB határozat, ABH 1993, 33, 37.],
Paragraph Index: 753

76. § (3) bekezdésébe foglalt törvényi szabálynak, vagyis a Kot.-nak a megváltoztatására irányul. A Kot. említett szabályozásának megváltoztatására irányuló népszavazási kérdés – az Alkotmánybíróság idézett gyakorlata alapján – akkor vezethet az Alkotmány burkolt megváltoztatásához, ha a kérdés tartalmából valamely új szabálynak az Alkotmányba való beépítésére keletkezne kötelezettsége az Országgyûlésnek vagy az Alkotmány valamely tételes rendelkezésével ellentétes szabály megalkotására irányul. Mivel a tanulónak a közoktatási intézménnyel szemben fennálló fegyelmi felelõsségét (illetve tágabb értelemben az oktatási szolgáltatást nyújtó intézmény és a tanuló közötti jogviszonyt és a tankötelezettséget) nem maga az Alkotmány szabályozza, a népszavazási kérdésbõl nem keletkezne új alkotmányos szabály megalkotására vonatkozó kötelezettség, ugyanilyen okból a népszavazási kérdés nem vezet az Alkotmány tételes rendelkezéseivel ellentétes szabály megalkotásához.

Source: https://magyarkozlony.hu/hivatalos-lapok/b70a3135158b574500e62b35e1e976c3cc264d79/dokumentumok/8b3cf17c0e17eeb379d52a60300443d350c31251/letoltes